हैदराबाद में चैनल स्‍टूडियो एन की एंकर पर जानलेवा हमला किया गया. हमला करने वाला कोई और नहीं बल्कि उसका पति है. एंकर का श्रु‍ति उर्फ मेघना रेड्डी है. महिला एंकर पर यह हमला उस समय किया गया, जब वह न्‍यू भोइगुडा स्थित अपने पति के घर सामान लेने गई थी. उसके साथ दो महिला पुलिस कांस्‍टेबल भी थीं. इन्‍हें भी चोट आई है. मेघना को इलाज के लिए गांधी हास्‍पीटल में भर्ती कराया गया है, जहां उसकी हालत खतरे से बाहर है.